open-index/open-wikipedia-markdown huggingface dataset:
ரோஜாவைக் கிள்ளாதே

**ரோஜாவை கிள்ளாதே** (***Rojavai Killathe***) சுரேஷ் கிருஷ்ணா இயக்கத்தில் 1993 ஆம் ஆண்டு வெளிவந்த இந்தியத் தமிழ்த் திரைப்படமாகும். அர்ஜுன், குஷ்பூ, ராதாரவி, கவுண்டமணி, செந்தில், வடிவேலு (நடிகர்), சரத் பாபு, வெண்ணிற ஆடை மூர்த்தி மற்றும் பலர் நடித்துள்ளனர். கே. சுகுமார் தயாரிப்பில், தேவா இசை அமைப்பில் 3 டிசம்பர் 1993 ஆம் தேதி வெளியானது. பின்னர் 2006 ஆம் ஆண்டு, ஹிந்தி மொழியில் ஜல்லாட் என்ற பெயரில் டப்பிங் செய்யப்பட்டு வெளிவந்தது
## நடிகர்கள்
இத்திரைப்படத்தில் அர்ஜுன், குஷ்பூ, ராதா ரவி, கவுண்டமணி, செந்தில், வடிவேலு, சரத் பாபு, வெண்ணிறாடை மூர்த்தி, அருண்குமார், ஒரு விரல் கிருஷ்ணா ராவ், ரா. சங்கரன், ஷர்மிலி, சூர்யகலா, நரசிம்மன், நளினி காந்த், மாஸ்டர் ராபர்ட் போன்றோர் நடித்துள்ளனர்.

## கதைச்சுருக்கம்
பீட்டர் (பிரபாகரன்) என்ற கடத்தல்காரனிடம் அலெக்சாண்டர் (அர்ஜுன்) அடியாளாக பணி ஆற்றிவருகிறான். பீட்டரிடம் இருக்கும் அடியாட்களில், அலெக்சாண்டர் மிகவும் விசுவாசம் கொண்ட அடியாளாக இருக்கிறான். அய்யனார் என்பவருடன் பீட்டருக்கு அடிக்கடி மோதல் ஏற்படுகிறது. எப்படியாது அய்யனாரை வீழ்த்த வேண்டும் என்ற எண்ணம் பீட்டரிடம் ஆழமாக இருந்தது.

அய்யனாரிடம் அனு (குஷ்பூ) என்ற பெண் வேலை பார்த்து வந்தாள். அவளை மேடையில் ஆடச் செய்து மிகவும் தரக் குறைவாக நடத்தினான் பீட்டர். அதே நேரம், அனு தான் அய்யனாரின் பலவீனம் என்று கண்டறிந்த பீட்டர், அனுவை கொல்ல அலெக்சாண்டரை ஏவுகிறான். அனுவை கொல்ல மனம் இல்லாத அலெக்சாண்டர், அவளின் தோளில் சுடுகிறான். காயமடைந்த அனுவை, மருத்துவமனையிலும் சேர்கிறான். பின்னர், பீட்டரிடமிருந்தும் அய்யனாரிடமிருந்தும் அனுவை காப்பாற்ற முடிவு செய்கிறான் அலெக்சாண்டர். இறுதியில், அனுவை காப்பாற்றப்பட்டாளா என்பதே மீதிக் கதையாகும்.

## ஒலித்தொகுப்பு
வைரமுத்து எழுதிய பாடல் வரிகளுக்கு இசை அமைத்தார் தேவா. ஐந்து பாடல்கள் கொண்ட ஒலித்தொகுப்பு 1993 ஆம் ஆண்டு வெளியானது.
# அர்த்தமுள்ள பாட்டு
# மூடிக்கோ மூடிக்கோ
# நீ ஒரு பக்கம்
# ஒன்னாச்சி ரெண்டாச்சி
# யமுன நதிக் கரையில்

## வரவேற்பு
இயக்கமும் ஒளிப்பதிவும் நன்றாக அமைந்திருந்தது என்ற விமர்சனத்தைப் இப்படம் பெற்றது.

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1993 திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
மணிமேகலை (1959 திரைப்படம்)

**மணிமேகலை** (***Manimekalai***) வி. எஸ். ராகவன் இயக்கத்தில் 1959 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ஆர். மகாலிங்கம், பானுமதி மற்றும் பலர் நடித்துள்ளனர். வி. எஸ். நாராயணன் தயாரிப்பில், ஜி. ராமநாதன் இசை அமைப்பில், 9 ஏப்ரல் 1959 ஆம் தேதி வெளியானது.

## நடிகர்கள்
டி. ஆர். மகாலிங்கம், பி. பானுமதி, என். எஸ். கிருஷ்ணன், டி. ஏ. மதுரம், காகா ராதாகிருஷ்ணன், செருகளத்தூர் சாமா, தேவர், சி. எஸ். பாண்டியன், சந்தியா, டி. வி. குமுதினி

## கதைச் சுருக்கம்
கோவலன், மாதவி தம்பதியினரின் மகள் மணிமேகலை (பி. பானுமதி) ஆவாள். மணிமேகலை இசையையும் ஆட்டத்தையும் கற்றவள். கோவலனின் மறைவிற்கு பின்னர், ஆன்மிகம் நிறைந்த சூழ்நிலையில் மணிமேகலையை வளர்த்தாள் மாதவி.

மணிமேகலையின் அழகில் மயங்கி, அவள் வசம் காதல் கொள்கிறான் இளவரன் உதய குமரன் (தெ. இரா. மகாலிங்கம்). ஆனால், காவேரிப்பூம்பட்டினத்திலிருந்து, நாக நாட்டின் தெந்தீவான மணிபல்லவத்திற்கு கடல் தேவதையால் அழைத்துச் செல்லப்படுகிறாள் மணிமேகலை. அந்தத் தீவில், முன் பிறப்பைப் பற்றி அறிந்து கொள்ளும் தர்ம அமர்வின் மூலமாக, தன் முன் பிறப்பைப் பற்றி அறிகிறாள் மணிமேகலை. அவள் புத்தரால் ஆசீர்வதிக்கப்பட்டவள் என்றும், உதய குமரன் தான் தன் கடந்த பிறவியின் கணவன் என்றும் அவளுக்கு தெரியவருகிறது. மேலும், உருமாறும் கலையையும் கற்கிறாள் மணிமேகலை.

புத்த மதத்தின் கோட்பாடுகளை தீவதிலகையின் மூலமாக கற்கிறாள் மணிமேகலை. பின்னர், அங்கே இருக்கும் ஒரு குளத்திரலிருந்து ஒரு கிண்ணம் அவளுக்கு கிடைக்கிறது. அது தான் அமுதசுரபி - உலகத்தின் பசியை போக்கும் வல்லமைக் கொண்டது. பின்னர், கடல் தேவதையின் உதவியுடன், மீண்டும் காவேரிப்பூம்பட்டினத்திற்கு திரும்பும் மணிமேகலை, தனக்கு நடந்த சம்பவங்களை தன் தாய் மாதிவிக்கு விளக்குகிறாள்.

அமுதசுரபியின் வரலாற்றையும் மகிமையையும் தெரிந்துகொண்ட மணிமேகலை, ஏழைகளின் பசையைப் போக்க அமுதசுரபி கிண்ணத்தை பயப்படுத்துகிறாள். இளவரசன் உதய குமரன் தொடர்ந்து மணிமேகலையை அடைய முயற்சி செய்கிறான். பின்னர் என்னவானது என்பது தான் மீதிக் கதையாகும்.

## ஒலிப்பதிவு
ஜி. ராமநாதன் இப்படத்திற்கு இசை அமைத்திருந்தார். தஞ்சை. என். ராமையா தாஸ், அ. மருதகாசி, கம்பதாசன், கண்ணதாசன் ஆகியோர் இப்படத்தின் பாடலாசிரியர்கள் ஆவர்.

## தயாரிப்பு
ஐம்பெரும் காப்பியங்களில் ஒன்றான மணிமேகலை என்ற காப்பியத்தைத் தழுவி எடுக்கப்பட்ட படமாகும்.

## மேற்கோள்கள்

## வெளி-இணைப்புகள்
* https://www.imdb.com/title/tt0256913/
* https://www.youtube.com/watch?v=wnVOIve0VcE

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:பி. பானுமதி நடித்த திரைப்படங்கள்
என்லில்

**என்லில்** (*Enlil*) பண்டைய சுமேரியாவின் நிப்பூர் போன்ற பண்டைய அண்மை கிழக்கு நகர மக்களால் வழிபட்ட காற்றின் கடவுள் ஆவார்.  என்லில் கடவுள் காற்று, பூமி மற்றும் சூறாவளிக்கு அதிபதி ஆவார். சுமேரியக் கடவுள்களில், என்லில் கடவுள் தலைமைக் கடவுளாக இருந்தவர்.  என்லில் கடவுளை அக்காதியர்கள், பாபிலோனியர்கள, அசிரியர்கள், ஹுரியத் மக்கள் வழிபட்டனர்.

என்லில் கடவுளின் முதன்மை வழிபாட்டுத் தலம் நிப்பூரில் இருந்தது. கிமு 24-வது நூற்றாண்டில் கடவுள்  என்லில், அனைத்து சுமேரியக் கடவுள்களுக்கு தலைமைக் கடவுளாக வணங்கப்பட்டார்.  என்லில் கடவுள், வானத்திலிருந்து பூமியை பிரித்தன் மூலம் உலகம் தனியாக இயங்கத் துவங்கியதாக சுமேரியர்கள் கருதினர்

கிமு 1230-இல் ஈலாம் நாட்டினர் மெசொப்பொத்தேமியாவைக் கைப்பற்றிய போது, என்லில் கடவுளின் வழிபாடும், முக்கியத்துவமும் பின்னுக்குத் தள்ளப்பட்டது.

## பெயர்க் காரணம்
பணடைய சுமேரிய மொழியில் **என்** (EN) என்பதற்கு கடவுள் என்றும், **லில்** (LÍL) என்பதற்கு காற்று எனப் பொருளாகும்.

## இதனையும் காண்க
* சுமேரிய கடவுள்கள்
* சுமேரியர்களின் மதம்
* பண்டைய அண்மை கிழக்கின் நகரங்கள்

## மேற்கோள்கள்

### ஆதார நூற்பட்டியல்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்

* Ancient Mesopotamian Gods and Goddesses: Enlil/Ellil (god)
* Gateway to Babylon: "Enlil and Ninlil", trans. Thorkild Jacobsen.
* Electronic Text Corpus of Sumerian Literature: "Enlil and Ninlil" (original Sumerian) and English translation
* Electronic Text Corpus of Sumerian Literature: Sumerian Flood myth (original Sumerian) and English translation

பகுப்பு:நடுவண் கிழக்குத் தெய்வங்கள்
இசுரேலிய நகரங்களின் பட்டியல்

**[[எருசலேம்]]**
**[[டெல் அவீவ்]]**
**[[கைஃபா]]**
**[[Rishon LeZion]]**
**[[அஸ்தோது]]**
**[[பீர்சேபா]]**
**[[Petah Tikva]]**
**[[நத்தானியா]]**
Holon
Bnei Brak
Bat Yam
Ramat Gan
**[[Ashkelon]]**
**[[Rehovot]]**
**[[Beit Shemesh]]**
**[[Kfar Saba]]**

இப்பட்டியல் இசுரேல் நாட்டின் உள்துறை அமைச்சு அங்கீகரித்த நகரங்களை உள்ளடக்கியுள்ளது. இசுரேல் மத்திய புள்ளிவிவரவியல் திணைக்களத்தினால் வெளியிடப்பட்ட தகவல்களை இப்பட்டியல் அடிப்படையாகக் கொண்டுள்ளது. சனத்தொகை 20000க்கு அதிகமாகவுள்ள பகுதிகளை இசுரேல் அரசு நகரங்களாகப் பிரகடனப்படுத்தியுள்ளது.

## பட்டியல்
இசுரேல் டெல் அவிவ், ஜெருசலேம் உட்பட 100000க்கும் அதிகமான சனத்தொகைக் கொண்ட நகரங்கள் பதினைந்தைக் கொண்டுள்ளது. 

பின்வரும் பட்டியல் இசுரேலிய மத்திய புள்ளிவிவரவியல் திணைக்களத்திலிருந்து எடுக்கப்பட்டது. நகரங்களின் பெயர்கள் ஆங்கில அகரவரிசைப்படி பட்டியலிடப்பட்டுள்ளன.

பகுப்பு:இசுரேலிய நகரங்கள்
மனிதனின் மறுபக்கம்

**மனிதனின் மறுபக்கம்** (*Manithanin Marupakkam*) கே. ரங்கராஜ் இயக்கத்தில், 1986 ஆம் ஆண்டு வெளிவந்த இந்தியத் தமிழ்த் திரையப்படமாகும். சிவகுமார், ராதா, ஜெயஸ்ரீ, ஜெய் ஜெகதீஷ் மற்றும் பலர் நடித்துள்ளனர். ஜி. தியாகராஜன் மற்றும் ஜி. சரவணன் தயாரிப்பில், இளையராஜா இசை அமைப்பில், 25 ஜூலை 1986 ஆம் தேதி இப்படம் வெளிவந்தது.

## நடிகர்கள்
* சிவகுமார் 
* ராதா 
* ஜெயஸ்ரீ
* ஜெய் ஜெகதீஷ்
* ராஜ்ய லட்சுமி
* வி. கே. ராமசாமி
* வெண்ணிற ஆடை மூர்த்தி
* டெல்லி கணேஷ்
* ஏ. ஆர். எஸ்.
* சேது விநாயகம்.

## கதைச்சுருக்கம்
தினக்குரல் எனும் இதழில் நிருபராக சேருகிறாள் சுஜாதா (ஜெயஸ்ரீ). தன் தோழி மருத்துவர். சாரதாவுடன் தங்குகிறாள் சுஜாதா. சுஜாதாவின் சகோதரி கலா கொல்லப்படுகிறாள். ரவி வர்மா தன் மனைவி கலாவை (ராதா) கொன்ற குற்றத்திற்காக மரண தண்டனை அனுபவிக்கும் ஒரு கைதி ஆவான். அவனை சுஜாதா பேட்டி கண்டு, கட்டுரை வடிவில் தினக்குரல் இதழில் வெளியானது. அந்தக் கட்டுரை பெரிய அளவில் பிரபிலமாகி, அவளுக்கும் அவள் பணிபுரியும் தினக்குரலுக்கும் நற்பெயர் சம்பாதித்துத் தந்தது.

கடந்த காலத்தில், ரவி ஒரு விளம்பர நிறுவனத்தின் முதலாளி. தன்னுடன் பணிபுரியும் கலா என்ற பெண்ணை காதலித்து திருமணம் செய்கிறான். விளம்பரத்தின் பொழுது அரைகுறையாக துணி அணிய மறுத்த கலாவுடன் ரவிக்கு கருத்து வேறுபாடு ஏற்பட்டு கலாவின் கர்ப்பத்தை சந்தேகித்ததால், அவளை விவாகரத்து செய்ய முடிவுசெய்கிறான் ரவி. கலாவிற்கு சாதகமாக தீர்ப்பு வந்ததால் கோபம் கொண்ட ரவி, கலாவை கொன்றுவிடுகிறான். அதனால் அவனுக்கு தூக்கு தண்டனை வழங்கப்படுகிறது.

தண்டனைக்கு ஒரு நாள் முன்பு, சிறையிலிருந்து தப்பித்த ரவி, சுஜாதாவை சந்திக்க நேரிடுகிறது. தான் கலாவை கொல்லவில்லை என்றும், தனது நிறுவனத்தில் வேலை செய்யும் அர்ஜுன் தான் கொன்றான் என்றும், கொலை நடந்த இடத்தில் தான் இருந்ததால் குற்றம் சாற்றப்பட்டதாகவும் சுஜாதாவிடம் அனைத்து உண்மைகளையும் கூறுகிறான் ரவி வர்மா. அர்ஜுனை பழிவாங்கவே சிறையில் இருந்து தப்பித்தாக கூறும் ரவி, இறுதியில் அர்ஜுனை பழிவாங்கினானா என்பதே மீதிக் கதையாகும்.

## ஒலித்தொகுப்பு
இப்படத்தின் இசை அமைப்பாளர் இளையராஜா ஆவார். வைரமுத்து, புலமைப்பித்தன், நா. காமராசன் ஆகியோர் பாடல் ஆசிரியர்கள் ஆவர். 5 பாடல்களை கொண்ட இசைத்தொகுப்பு 1986 ஆம் ஆண்டு வெளியானது.

## வெளி-இணைப்புகள்

* https://www.imdb.com/title/tt0319812/
* https://www.youtube.com/watch?v=q-vwIBLj2ns

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:ராதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
இன்சுவான்

**இன்சுவான்** (Yinchuan) எனப்படும் இந்நகரம் சீனாவின் நின்ஷியா தன்னாட்சிப் பகுதியின் தலைநகரம். கிழக்குப் பகுதியில் மஞ்சள் ஆற்றைப் பார்த்தவாறு அமைந்துள்ள, இது அழகான இயற்கைக் காட்சிகள் அமைந்த நகரம். இதன் சூழ்நிலை விவசாயத்திற்கு ஏற்றதாக உள்ளது. இது "வடமேற்கிலுள்ள ஆற்றங்கரை நகரம்" மற்றும் "மீன்கள் மற்றும் அரிசியின் வீடு" ஆகிய பெயர்களை பெற்றுள்ளது. சீனா மற்றும் அரபு நாடுகளுக்கு இடையிலான கலாச்சார மற்றும் பொருளாதார பரிமாற்றங்களுக்கான சர்வதேச தளமாக இந்நகரம் அமைந்துள்ளது.

## மக்கள் தொகை
முஸ்லிம் ஹுயி மக்களின் மையமாக இன்சுவான் உள்ளது. அவர்கள் இந்நகரத்தில் மூன்றில் ஒரு பங்கு மக்களாக உள்ளனர். நகர கட்டட அமைப்பு, அரபு-சீன சாலை அடையாளங்கள் மற்றும் உணவு ஆகியவற்றில் அவர்களது தாக்கத்தை இந்நகரத்தில் எளிதாக காணமுடியும். வேறுபட்ட அமைப்பு மற்றும் அளவுகளில் சுமார் 500 மசூதிகளை இன்சுவான் நகரத்தில் காணலாம்.

## வரலாறு
இன்சுவான் என்பது உண்மையில் கிமு ஒன்றாம் நூற்றாண்டில் *ஃபுபிங்* என்ற பெயரில் ஒரு பகுதியாக இருந்தது; இதன் பெயர் கிபி ஆறாம் நூற்றாண்டில் *ஹுவாயியுவான்* என்று மாற்றப்பட்டது. 907 இல் தாங் அரசமரபின் வீழ்ச்சிக்கு பிறகு இப்பகுதி தாங்குடுகள் அமைத்த மேற்கு சியா அரசால் ஆளப்பட்டது. அப்பேரரசுக்கு தலைநகராக ஆனது. பூர்விக சீன மக்கள் இந்நகருக்கு அதிக அளவில் குடிபெயர்ந்தனர். 1227 இல் மங்கோலியர்களால் சி-சியா அரசமரபு அழிக்கப்பட்டபோது இன்சுவான் இரக்கமற்ற முறையில் சூறையாடப்பட்டது. அனைத்து மக்களும் கொல்லப்பட்டனர். மங்கோலியர்கள் இந்த நகரத்தை இர்யாய் என்று அழைத்தனர்.

## சான்றுகள்

பகுப்பு:சீன நகரங்களும் ஊர்களும்
நவீன்

**நவீன்** (**Naveen**) என்பவர் இந்திய திரை எழுத்தாளர், திரைப்பட இயக்குநர், தயாரிப்பாளர், நடிகர் ஆவார். இவர் தமிழ்த் திரைப்பட துறையில் இயங்கிவருகிறார். 2013 இல் விமர்சன ரீதியாக பாராட்டப்பட்ட மூடர் கூடம் திரைப்படத்தின் மூலம் இயக்குநராக இவர் அறிமுகமானார். இப்படத்தை இவரது தயாரிப்பு நிறுவனமான ஒயிட் ஷாடோஸ் புரொடக்சன்ஸ் நிறுவம் தயாரித்தது.

## முன்வாழ்கை
நவீன் ஈரோடு அருகே உள்ள கவுந்தப்பாடியில் பிறந்தவர். ஒரு பொறியாளராக தனது பணியைத் தொடங்கிய இவர், ஈ.ஐ.டி பாரி மற்றும் கிளாக்கோ ஸ்மித்க்லைன் நிறுவனத்தில் தில்லியில் பணிபுரிந்தார். திரைப்படத்தில் உள்ள ஆர்வத்தினால் இயக்குநர் சிம்புதேவனிடம் உதவி இயக்குநராகச் சேர்ந்து இம்சை அரசன் 23ம் புலிகேசி படத்தில் பணியாற்றினார். அந்த அனுபவத்தில்  இயக்குநர் பாண்டிராஜிடம் தேசிய விருதுபெற்ற படமான பசங்க படத்தில் பணியாற்றினார்.

## தொழில்
நவீன் தனது திரைப்பட வாழ்க்கையை எழுத்தாளர், இயக்குநர், தயாரிப்பாளராக தனது முதல் படமான மூடர் கூடம் மூலம் தொடங்கினார். இவர் தனது மூடர் கூடம் திரைக்கதையைப் பல தயாரிப்பாளர்களிடம் சொல்லி, நிறையப் பேர் ஏற்காத நிலையிலும் நிறைய மாற்றங்களைப் பரிந்துரைத்தனர். இதனால் தானே தயாரிக்க முடிவுசெய்து தனது ஒயிட் ஷாடோஸ் புரொடக்சன்ஸ் நிறுவனத்தால், படத்தைத் தயாரித்தார். இப்படமானது இயக்குநர் பண்டிராஜின் (பசங்க திரைப்பட புகழ்) நிறுவனத்தின் மூலமாக  விநியோகிக்கப்பட்டது. மூடர் கூடமானது விமர்சன ரீதியாக நல்ல பாராட்டைப் பெற்றது. இந்தப்படத்தில் இவரது திரைக்கதை, இயக்கம், உரையாடல் போன்றவற்றிற்காக பாராட்டப்பட்டார். 8 வது ஆண்டு விஜய் டிவி விருதுகளில் சிறந்த உரையாடலுக்கான விருதை இப்படத்துக்காக நவீன் வென்றார். நவீன் தற்போது கொளஞ்சி என்ற படத்தை தயாரித்துவருகிறார். கொளஞ்சி படமானது பல நடிகர்கள் நடிக்கும் படமாக உள்ளது. இப்படத்தில் சமுத்திரக்கனி மற்றும் சங்கவி ஆகியோர் நடிக்கின்றனர்.

## திரைப்படங்கள்

## விருதுகள்

* 8 வது ஆண்டு விஜய் டிவி விருதுகளில் சிறந்த உரையாடலுக்கான விருது
* 2013 ஆண்டிற்கான சிறந்த சமூக நோக்கத்துக்கான திரைப்பட விருது – Neeya Naana Awards 2013 (Vijay TV)
* சிறந்த தயாரிப்பாளர் - BehindWoods Gold Awards 2013
* சிறந்த உரையாடல் -  Vikadan Awards 2013 
* அதிகாரப்பூர்வ தேர்வு - 11 வது சென்னை சர்வதேச திரைப்பட விழா

## போட்டியில்

* சிறந்த இயக்குநர் – 8வது தொலைக்காட்சி விருதுகள்
* சிறந்த திரைக்கதை – 8வது ஸ்டார் விஜய் விருதுகள்
* சிறந்த அறிமுக நடிகர் – 3வது சிக்மா விருதுகள்
* சிறந்த இயக்குநர்- டெலிவிசன் மிர்ச்சி 'பசங்க' விருதுகள்.
* சிறந்த அறிமுக இயக்குநர் - 2013 பிகைண்ட் உட்ஸ் கோல்ட் விருதுகள்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
குஸ்தி (2006 திரைப்படம்)

**குஸ்தி** (***Kusthi***) இராஜ் கபூர் இயக்கத்தில், 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இந்நகைச்சுவைத் திரைப்படத்தில் பிரபு, கார்த்திக், வடிவேலு, புளோரா, விஜயகுமார், ராதாரவி ஆகியோர் நடித்திருந்தனர். எம். ஞானசுந்தரி தயாரிப்பில், டி. இமான் இசை அமைப்பில், 2006 சூன் 23 அன்று இப்படம் வெளியானது. இப்படம் ஒரு சராசரி வெற்றிப் படமாக அமைந்தது.

## கதைச்சுருக்கம்
நாட்டாமையின் (ராதாரவி) மகளைத் திருமணம் செய்ய பயந்து, ஊரை விட்டு சென்னைக்கு ஓடும் ஜீவா (பிரபு), தன் நண்பன் வேலுவுடன் (வடிவேலு) இணைகிறான். அந்நிலையில், சில உள்ளூர் அடியாள்களிடமிருந்து ஒரு நபரைக் (மகாநதி ஷங்கர்) காப்பாற்றுகிறான் ஜீவா. அந்தக் காப்பாற்றப்பட்ட நபர், இரவுடி சிங்கத்திற்கு (கார்த்திக்) மிகவும் வேண்டப்பட்ட ஆள். பின்னர், சிங்கத்தை அபியும், ஜீவாவை திவ்யாவும் காதல் செய்கின்றனர். சிங்கத்திற்கு மற்றொரு இரவுடிக்கும் (ராஜ் கபூர்) பணப் பிரச்சனை இருக்கிறது.

அதே நேரம், ஜீவாவைத் தேடிச் சென்னைக்கு ஆள்களுடன் வருகிறார் நாட்டாமை. மருத்துவமனையில், ஜீவாவைக் காணாமல் போன பேரன் என்று தவறாக அடையாளம் காணுகிறார் இலட்சுமியின் (லதா) தந்தை (விஜயகுமார்). நாட்டாமையிடம் இருந்து தப்பிக்க, இலதாவுடன் ஊட்டிக்குச் செல்கிறான் ஜீவா.

அபி மற்றும் திவ்யாவின் தாத்தா திவ்யா-ஜீவா அபி-சிங்கம் ஆகிய இரு சோடிகளுக்கும் திருமணம் செய்ய முடிவு செய்கிறார். ஆனால், அதைத் தடுத்து நிறுத்த இராஜ் கபூரும், நாட்டாமையும் வருகின்றனர். அவர்களைச் சமாளித்து எவ்வாறு திருமணம் நடந்தது என்பதே மீதிக் கதையாகும்.

## நடிகர், நடிகையர்

## ஒலிப்பதிவு
இத்திரைப்படத்திற்கு டி. இமான் இசையமைத்திருந்தார். பாடல் வரிகளைக் கவிஞர்கள் பா. விஜய், சினேகன், பழநிபாரதி ஆகியோர் எழுதியிருந்தனர்.

## வரவேற்பு
கதாபாத்திரங்கள் நீளமான வசனங்களைப் பேசியதாகவும், இசையும் இயக்கமும் பெரியதாக எடுபடவில்லை என்றும், முன்பாதி ஒரு மலையாளப் படம் போலவும், பின்பாதி ஒரு தெலுங்குப் படம் போலவும் இருப்பதாகவும் விமர்சனம் செய்யப்பட்டது.

## மேற்கோள்கள்

## வெளி-இணைப்புகள்
* https://www.filmibeat.com/tamil/movies/kusthi/cast-crew.html

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
ஆஷா நேகி

**ஆஷா நேகி** (Asha Negi) ஒரு இந்திய தொலைக்காட்சி நடிகை ஆவார். "பவித்ர ரிஷ்த்தா" என்ற தொடரில் "பூர்வி" பாத்திரத்தில் நடித்ததற்காக அங்கீகரிக்கப்பட்டுள்ளார் மேலும் "ஏக் மத்தி ஆஸ்மான்" கல்பனா என்ற வேடம், "குச் தோ ஹை தேரே தர்மியான்"  கோயல் என்ற வேடம் போன்ற தொலைக்காட்சித் தொடர்களில் நடித்துள்ளார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து  "நாக் பாலியே 6"  என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.

## வாழ்க்கை மற்றும் தொழில்
### ஆரம்பகால வாழ்க்கை & அறிமுக நிகழ்ச்சி
நேகி, உத்திராகான்ட் மாநிலத்தின் தேராதூனில் பிறந்து வளர்ந்தார். 2009 ஆம் ஆண்டில், அவர் "மிஸ் உத்தரகாண்ட்"டாக முடிசூட்டப்பட்டார்.  இறுதியில் நடிப்புத் தொழிலைத் தொடர மும்பைக்கு சென்றார்.  நேகி 2009இல் விளம்பர நடிகையாக தனது வாழ்க்கையைத் தொடங்கினார், பின்னர், தன்னுடைய கல்லூரி நாட்களிலேயே "மிஸ் உத்தரகாண்ட்" பட்டம் பெற்றார்.

அவர் பல்வேறு நிறுவனங்களின் விளம்பரங்களில் தோன்றினார், பின்னர் அவர் 2010 ஆம் ஆண்டில்  ஸ்டார் பிளஸ் தொலைக்காட்சியில் பிரபலமான நிகழ்ச்சியான "சாப்பான் சே பஹார் நைனா" என்ற தொடரில் "மதுரா" என்ற வேடத்தில் தனது முதல் தொலைக்காட்சி நிகழ்ச்சியினை நடித்தார்.  2011 இல் ஆஷா தனது அடுத்த தொடரான ஏக்தா கபூரின் பாலாஜி டெலிபிலிம்ஸாரின் பிரபல நிகழ்ச்சியான ''படே அச்சே லாகே ஹெயின்" என்பதில் தனது உயிரியல் சகோதரியான அபேஷ்கா மல்ஹோத்ராவின் எதிர்மறை பாத்திரத்தில் நடித்தார், அந்த நிகழ்ச்சியை ஒரு பெரிய அனுபவமாக கொண்டதுடன், முன்னணி நடிகயான "சாக்‌ஷி தன்வர்" தனக்கு உத்வேகம் அறித்ததாக கூறுயிள்ளார்.

### திருப்பம் மற்றும் வெற்றி (2011-2014)
ஜீ தொலைக்காட்சியின் "பவித்ரா ரிஷ்தா" என்ற தொடரில் அர்ச்சனா தேஷ்முகின் மகளான "புருஷி தேஷ்முக்" பாத்திரத்தில் ஒரு அறிவார்ந்த, அழகான மற்றும் உறுதியான புதிய தலைமுறை கொண்டாடுபராக நடித்திருந்தார். அத்தொடரில் அவரது பாத்திரம் பரவலாக பாராட்டப்பட்டது, மற்றும் அர்ஜுன் (ரித்விக் தஞ்சனி) உடன் திரை நடிப்பிற்கான பெரும் ரசிகர்களை பெற்றார்.

அந்த ஆண்டின் நட்சத்திர நடிகருக்கான கோல்ட் விருது வென்றார், மேலும் ரித்விக்குடன் ஜீ ரிஷ்தே விருது பெற்றார். ஆஷா, புதுமுகத்திற்கான இந்திய டெலி விருதினயும் வென்றார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து  "நாக் பாலியே 6"  என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
ஆகஸ்ட் 2014 இல், நேகி ஜீ தொலைக்காட்சியின் பிரபலமான நிகழ்ச்சியான "ஏக் முத்தி ஆஸ்மான்" தொடரில் நடித்துள்ளார். ஆஷிஷ் சௌத்ரியுடன் கல்பன ராகவ் சின்கானியா என்ற பாத்திரத்தில் நடித்தார். "கில்லர் கரோக்கி ஆட்கா தோ லட்காஹ்" என்ற நிகழ்ச்சியில் ஒரு சிறியத் தோற்றாத்தில் வந்தார்.

## சொந்த வாழ்க்கை
2011 இல், அவர் ரித்விக் தஞ்சனி "பவித்ரா ரிஷ்தா" நிகழ்ச்சியில், பின்னர் ஒருவருக்கொருவர் டேட்டிங் செய்துகொண்டனர். நேகி, தஞ்சனி ஆகிய இருவருமே தொடர்பில் இருக்கின்றனர்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
மேக்பை

**மேக்பை** (*Magpie*) என்பது காகக் குடும்பத்தைச் சேர்ந்த சில இனங்களைக் குறிக்கும் பொதுப்பெயர் ஆகும். இதில் ஐரோவாசிய மேக்பை என்ற பறவை உலகின் அதிக நுண்ணறிவுள்ள  விலங்குகளில் ஒன்றாகவும் கண்ணாடி முன்பு நிற்கும் போது தன்னை உணர்ந்து கொள்ளும் திறன் பெற்றுள்ள மிகச்சில விலங்குகளில் ஒன்றாகவும் உள்ளது.

சீனா மற்றும் கொரியா ஆகிய நாடுகளில் மேக்பை பறவையானது நற்பேற்றின் அடையாளமாகக் கருதப்படுகின்றது.

## பண்புகள்
மேக்பைகள் பொதுவாக கருப்பு மற்றும் வெள்ளை நிறங்கள் கலந்த உடலும் கருமையான அலகும் நீளமான வாலும் கொண்டவை. எனினும் இனங்களைப் பொறுத்து இவற்றின் நிறங்கள் வேறுபடுகின்றன. இவற்றின் சராசரி ஆயுட்காலம் 8 முதல் 15 ஆண்டுகள் ஆகும். பெரிய இறகுகள் கொண்டிருப்பினும் இவற்றால் வெகுதூரம் பறக்க இயலாது.

## இனப்பெருக்கம்
மேக்பைகள் வாழ்நாள் முழுவதும் இனப்பெருக்கம் செய்பவை ஆகும். இனப்பெருக்கம் செய்யும் இணைகள்,  தங்கள் வாழ்நாள் முழுவதும் ஒன்றாக சேர்ந்து வாழ்கின்றன. மேக்பைகள் வசந்த காலத்தில் இனப்பெருக்கம் செய்கின்றன. அவை மரத்தில் பெரிய கூடு கட்டி முட்டையிடுகின்றன. பெண் மேக்பைகள் சராசரியாக ஒரு முறைக்கு 5 முட்டைகள் வரை இடுகின்றன. 3 வார அடைகாக்கும் காலம் முடிந்த பிறகு முட்டைகள் பொரிந்து மேக்பை குஞ்சுகள் வெளிவருகின்றன.

இளம் மேக்பை குஞ்சுகள் தங்ஙள் பெற்றோர் தேடிக் கொண்டு வரும் உணவை உண்டு வாழ்கின்றன. அவை பிறந்து 3 முதல் 4 வாரங்களான பிறகு பறக்கும் திறன் பெறுகின்றன. பிறகு தங்கள் பெற்றோர்களை விட்டு பிரிந்து சென்று தனியாக வாழத் தொடங்குகின்றன.

## உணவுப்பழக்கம்
மேக்பைகள் அனைத்துண்ணி உணவுப் பழக்கத்தைக் கொண்டுள்ளன. இவை பழங்கள், பூச்சிகள், முட்டைகள் மற்றும் மற்றும் இறந்த விலங்குகளின் அழுகிய பிணங்கள் ஆகியவற்றை உண்டு வாழ்கின்றன.

## இனங்கள்
### கருப்பு-வெள்ளை மேக்பைகள்
*பேரினம் *Pica*
**ஐரோவாசிய மேக்பை, *Pica pica*
**கருவலகு மேக்பை, *Pica hudsonia*
**மஞ்சள் அலகு மேக்பை, *Pica nuttalli*
**ஆசீர் மேக்பை, *Pica asirensis*
**மாக்ரேப் மேக்பை, *Pica mauritanica *
**கொரிய மேக்பை, *Pica sericea*

### நீல/பச்சை மேக்பைகள்
*பேரினம் *Urocissa*
**தைவான் நீல மேக்பை, *Urocissa caerulea*
**செவ்வலகு நீல மேக்பை, *Urocissa erythrorhyncha*
**மஞ்சள் அலகு நீல மேக்பை, *Urocissa flavirostris*
**வெண்சிறகு மேக்பை, *Urocissa whiteheadi*
**இலங்கை நீல மேக்பை, *Urocissa ornata*
*பேரினம் *Cissa*
**பச்சை மேக்பை, *Cissa chinensis*
**இந்தோச்சீனப் பச்சை மேக்பை, *Cissa hypoleuca*
**சாவகப் பச்சை மேக்பை, *Cissa thalassina*
**போர்னியப் பச்சை மேக்பை, *Cissa jefferyi*

### வானீல-இறகு மேக்பைகள்
*பேரினம் *Cyanopica*
**வானீல இறகு மேக்பை, *Cyanopica cyanus*
**ஐபீரிய மேக்பை, *Cyanopica cooki*

## காட்சித் தொகுப்பு

Thimindu 2010 02 20 Sinharaja Sri Lanka Blue Magpie 1.jpg|இலங்கை நீல மேக்பை
Cissa hypoleucor concolor qtl1.jpg|இந்தோச்சீனப் பச்சை மேக்பை
Blauelester donana.jpg|ஐபீரிய மேக்பை
Pica nuttalli.jpg|மஞ்சள் அலகு மேக்பை


## மேற்கோள்கள்

## உசாத்துணை
*மேக்பை

பகுப்பு:பறவைகள்
மனதை திருடிவிட்டாய்

***மனதை திருடிவிட்டாய்*** (*Manadhai Thirudivittai*) அறிமுக இயக்குநர் ஆர். டி. நாராயணமூர்த்தி எழுதி இயக்கி, 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன் மற்றும் பலர் நடித்துள்ளனர். கே. ஆர். ஜி தயாரிப்பில், யுவன் சங்கர் ராஜா இசையில், 14 நவம்பர் 2001 தேதி வெளியானது. பாக்ஸ் ஆபீசில் ஒரு சராசரி வெற்றியை அடைந்து இப்படம்.

## நடிகர்கள்
பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன், ஷாந்தி வில்லியம்ஸ், ரஞ்சித், பாத்திமா பாபு, ராஜீவ், காக்கா ராதாகிருஷ்ணன், பாண்டு, பயில்வான் ரங்கநாதன், பி. சுஷீலா, சிவா.

## கதைச்சுருக்கம்
தேவாவும் ஸ்ருதியும் ஒரே கல்லூரியில் படித்து வரும் காதலர்கள். அவ்வாறாக ஒரு நாள், தேவா தன் நண்பன் அசோக் வீட்டில் இந்துவை சந்திக்க நேரிடுகிறது. தன் குழுவில் பாட வாய்ப்பளிக்கும் தேவாவை போலீசில் தன்னை கேலி செய்ததாக கூறி புகார் தருகிறாள் இந்து. அதனால் கோபம் கொண்ட ஸ்ருதி, இந்துவை திட்டி கோபித்துக்கொள்கிறாள். சமாதானம் செய்ய வந்த அசோக், இந்துவின் கடந்த காலம் பற்றி விளக்குகிறான்.

இந்துவை ஊக்குவிக்கும் விதமாக அவளுக்கு மிகவும் பிடித்த பாடகி பி. சுஷீலாவை அறிமுக படுத்துகிறான் தேவா. அப்பொழுதிலிருந்து, தேவாவிற்கும், இந்துவுக்கும் நல்லிணக்கம் ஏற்படுகிறது.

தேவா-ஸ்ருதி திருமண விழாவில், கடந்த காலத்தில் இந்துவை பாலியல் வன்கொடுமை செய்தது தேவா என்று தெரிய வருகிறது. அதனால், திருமணம் தடைபடுகிறது. பின்னர், அந்த பிரச்சனையிலிருந்து சமாளித்து தேவா யாரை திருமணம் செய்தான் என்பது தான் மீதிக்கு கதையாகும்.

## ஒலிப்பதிவு
யுவன் ஷங்கர் ராஜா இப்படத்தின் இசை அமைப்பாளர் ஆவார். பா. விஜய் மற்றும் கலை குமார் பாடல் ஆசிரியர்கள் ஆவர். "மஞ்சக்காட்டு மைனா" என்ற பாடல் மிகவும் பிரபலமான பாடலாகும்.

## வரவேற்பு
இந்தத் திரைப்படம் கலந்த விமர்சனங்களைப் பெற்றது.

## மேற்கோள்கள்

## வெளி-இணைப்புகள்
* http://www.cinesouth.com/cgi-bin/filmography/allCast.cgi?id=2481 
* https://www.imdb.com/title/tt2998102/

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பா. விஜய் இயற்றிய திரைப்பாடல்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பந்தயம் (2008 திரைப்படம்)

***பந்தயம்*** என்பது 2008 இல் வெளிவந்த தமிழ்த் திரைப்படமாகும். எஸ். ஏ. சந்திரசேகர் இப்படத்தை இயக்கியுள்ளார். இதில் நிதின் சத்யா மற்றும் சிந்து துலானி ஆகியோர் முக்கிய கதாபாத்திரங்களில் நடித்திருக்கின்றனர். பிரகாஷ் ராஜ், ராதிகா சரத்குமார் மற்றும் கணேஷ்கர் போன்றோர் நடித்துள்ளனர்.

நடிகர் விஜய் கௌரவத் தோற்றத்தில் நடித்துள்ளார். விஜய் ஆண்டனி இசை அமைத்துள்ளார். இப்படம் 19 செப்டம்பர் 2008 இல் வெளியானது.

## நடிகர்கள்
* நிதின் சத்யா- சக்திவேல்
* சிந்து துலானி - துளசி
* பிரகாஷ் ராஜ் - மாசானம்
* ராதிகா சரத்குமார் - மாசானம் மனைவி
* கணேஷ்கர் - கணேஷ்
* வடிவேல் கணேஷ் - 
* ரஜினி முருகன் - மணி
* லாவன்யா-
* விமல்

## விமர்சனங்கள்
பிலிமிபீட் வலைதளத்தில் வந்த விமர்சனத்தில் "நல்ல நடிகர் எனப் பெயர் வாங்கிக் கொண்டிருந்த தருணத்தில் நிதின் சத்யாவுக்கு சோதனையாக இப்படியொரு படம். அவருடைய 'ஸ்கிரீன் பிரசன்ஸ்' ரசிக்கும் இல்லை என்பதைக் குறிப்பிட்டாக வேண்டும். எந்தப் பிரபல நடிகரெல்லாம் கால்ஷீட் கொடுக்கவில்லையோ, அவர்களை துணை நடிகர்களை விட்டு இமிடேட் செய்ய வைத்திருக்கிறாரோ இயக்குநர் என்று எண்ணத் தோன்றுகிறது, வடிவேலு கெட்டப்பில் ஒருவரை படம் முழுக்க அலையவிட்டிருப்பதைப் பார்க்கும்போது. இதற்கு எம்ஜிஆர், ரஜினியும் தப்பவில்லை!" என்று எழுதினர்.

வெப்துனியா வலைதளத்தில் வந்த விமர்சனத்தில் "பிரகாஷ்ரா‌ஜின் வில்லத்தனம்தான் படத்தின் ஹீரோ. தொடர்ந்து குழந்த என்று மிரட்டும் போது அதுவும் சலித்து விடுகிறது. நிதின் சத்யா தனி ஹீரோவாக நடித்த முதல் படம் என்பதை தாண்டி சொல்ல எதுவும் இல்லை. பொத்தல் விழுந்த திரைக்கதையும், புராதன நெடியடிக்கும் கதையும் பந்தயத்தை ப‌ரிதாபத்துக்கு‌ரியதாக மாற்றுகின்றன. பந்தயம் - கமர்ஷியல் கட்டவண்டி.

## மேற்கோள்கள்

## வெளி இணைப்புகள்
*
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
டிரையும்பீன்

**டிரையும்பீன்** (*Triumphene*) என்பது புளோரினேற்றமும் பீனைலேற்றமும் செய்யப்பட்ட புல்லரீன் வழிப்பெறுதி சேர்மமாகும். அறை வெப்பநிலையில் பென்சீன்- பெரிக் குளோரைடு (FeCl3) கரைசலில் C60F18 சேர்மத்தை இரண்டு வாரங்களுக்கு வினைபுரியச் செய்து டிரையும்பீன் தயாரிக்கபடுகிறது. போல்டாலினா, சிடிரீட் மற்றும் டெய்லர் ஆகியோர் 1998 ஆம் ஆண்டு இதை மேற்கண்ட முறையில் தயாரித்தனர். இச்சேர்மமே முதலாவது மூவிதழ்தகடு வடிவ பீனைலேற்ற[60]புலரின்  ஆகும். சாத்தியமான திறனுள்ள பயன்பாட்டிற்கு ஒரு தனித்தன்மையான சாரத்தை வழங்கி உதவும் மீநுண்ணளவு படமாக்கும் முகவராக டிரையும்பீன் கருதப்படுகிறது.

## மேற்கோள்கள்

பகுப்பு:கரிம புளோரைடுகள்
பகுப்பு:கரிம ஆலைடுகள்
இதயம் பேசுகிறது (திரைப்படம்)

**இதயம் பேசுகிறது**  (*Idhayam Pesugirathu*) என்பது 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். இதனை எஸ். ஏ. சந்திரசேகர் இயக்கியுள்ளார். இசையமைப்பாளர் சியாம் இசையமைத்துள்ளார்.

## நடிகர்கள்
*இரவீந்திரன்
*அம்பிகா

## பாடல்கள்
இத்திரைப்படத்திற்கு சியாம் இசையமைத்திருந்தார்.

## மேற்கோள்கள்
 

## வெளி இணைப்புகள்
*

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:அம்பிகா நடித்த திரைப்படங்கள்
அனு

**அனு** (**Anu**)  சுமேரியக் கடவுள்களில் தலைமையானவர். இவர் வானம், சொர்க்கம் மற்றும் விண்மீன்களுக்கு அதிபதி ஆவார். அனு தெய்வம் பிற கடவுள்கள், தேவதைகள் மற்றும் அசுர தேவதைகளின் உற்பத்திக்கும் காரணமானவர். எனவே அனைத்து கடவுள்களுக்கும் இவரே தலைமைக் கடவுளர் ஆவார்.  இவருடன் என்லில் மற்றும் ஈஅ கடவுள்கள் சேர்த்து திருமூர்த்தி தெய்வங்கள் எனப்போற்றப்படுகின்றனர்.

மெசொப்பொத்தேமியாவின் உரூக் நகரத்தில், கிமு 2334 -  கிமு 2154 வரையிலான அக்காடியப் பேரரசு ஆட்சியின் போது அனுக் கடவுளின் மனைவியான, சொர்க்கத்தின் இராணியான இஷ்தர் எனும் பெண் கடவுளின் வழிபாடு சிறப்புடன் விளங்கியது.

கிமு மூவாயிரம் ஆண்டின் சுமேரியர்களின் சாத்திரக் குறிப்புகளின் படி, அனு கடவுள் அனைத்து சுமேரியக் கடவுள்களுக்கு தந்தை  ஆவார். அனு கடவுளின் மனைவியாக *ஊராஸ்* தேவதை இருந்தது.
, பிந்தைய சுமேரியக் குறிப்புகளின் படி, அனு கடவுளின் துணைவியாக *கீ* தேவதையைக் குறிப்பிட்டுள்ளது.

## இதனையும் காண்க
* சுமேரிய கடவுள்கள்

## மேற்கோள்கள்

### ஆதார நூற்பட்டியல்

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்
* Anu MESOPOTAMIAN GOD 

பகுப்பு:நடுவண் கிழக்குத் தெய்வங்கள்
வீர சிவாஜி (திரைப்படம்)

**வீர சிவாஜி** (Veera Sivaji) 2016இல் வெளியான தமிழ் அதிரடி மற்றும் நகைச்சுவைத் திரைப்படம். இயக்கம் கணேஷ் வினாயக், இப்படத்தில்  விக்ரம் பிரபு மற்றும் ஷாம்லி ஆகிய இருவரும் முன்னணி பாத்திரத்தில் நடித்திருந்தனர். இப்படத்தின் படப்பிடிப்பு ஜுலை 2015ல் தொடங்கியது. உலகளவில் 2016 டிசம்பரில் வெளிவந்தது. பெருமளவில் எதிர்மறையான விமர்சனத்தையே எதிர்கொண்டது. படம் தோல்வி கண்டது.

## கதை
சிவாஜி வாடகை வண்டி ஓட்டி வருபவன். தனது மருமகளின் அறுவைச் சிகிச்சைக்காக பணம் சேர்த்து வருகிறான். அதற்கான முயற்சி கோணலாக போகி அவன் மிக மோசமான ஒரு வலையில் சிக்கிக் கொள்கிறான். அதிலிருந்து எவ்வாறு மீள்கிறான் என்பது மீதிக் கதை யாரும்.

## நடிகர்கள்

விக்ரம் பிரபு]]  - சிவாஜி
ஷாம்லி  -  அஞ்சலி
மனிஷா ஸ்ரீ  - அஞ்சலியின் தோழி
ஜி. மாரிமுத்து  -  அஞ்சலியின் தந்தை
இராசேந்திரன் - சி.பி.ஐ அதிகாரி
விடிவி கணேஷ் - பாதுகாவல் அலுவலர்
யோகி பாபு  -  ரமேஷ்
ரோபோ சங்கர்  -  சுரேஷ்
ஆன்டிரன்னே நூரிகாட்  -  வெளிநாட்டுப் பெண்
மகாநதி சங்கர்  - சிறைக் கைதி
ஜான் விஜய்
மன்சூர் அலி கான்
ரியோ ராஜ்
காவ்யாஜா  - சொப்பன சுந்தரி (பாடலுக்கு நடனம்)

## தயாரிப்பு
தகராறு படத்தை இயக்கிய கணேஷ் வினாயக்கை வைத்து விக்ரம் பிரபு நடிக்க இத்திரைப்படத்தை தயாரிக்க இருப்பதாக 2015 ஜுலையில் தயாரிப்பாளர் நந்தகோபால் அறிவித்தார். 2009 ஆம் ஆண்டு திரைப்படங்களில் ஒரு சிறிய வெற்றிக்குப் பின்னர் ஓய்வு பெற்றிருந்த முன்னாள் குழந்தை நடிகை ஷாம்லி இதில் மீண்டும் நடித்தார்.. இராசேந்திரன், ஜான் விஜய் மற்றும் ரோபோ சங்கர் போன்ற நடிகர்கள் அடங்கிய இப்படக்ககுழு புதுச்சேரியில் 2015 செப்டம்பரில் தனது முதற்கட்டப் படப்பிடிப்பபை நடத்தியது. நடன இயக்குநர் தினேஷ் இயக்கிய ஒரு பாடல் அந்த மாதத்தின் பிற்பகுதியில், நகரின் கடற்கரையில் படம்பிடிக்கப்பட்டது. விக்ரம் பிரபுவின் பாத்திரம் மற்றும் குழந்தைக்கு இடையிலான உறவு குறித்து கவனம் செலுத்தும் என தயாரிப்பாளர்கள் வெளிப்படையாக தெரிவித்தனர். 2015 நவம்பர் இரண்டாவது வாரத்திலிருந்து சென்னையில் படத்தின் இரண்டாவது கட்டம் படமாக்கப்பட்டது.

## இசை

இசையமைப்பாளர் டி. இமான் இப்ப்டதிற்கு இசையமைத்திருந்தார். இதில் தீம் இசை உட்பட இந்த படத்தில் மொத்தமாக 6 பாடல்கள் உள்ளன.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் பிரபு நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
ஸ்ரீபெரும்புதூர் பூதபுரிசுவரர் கோயில்

**பூதபுரிசுவரர் கோயில்** (Bhutapureeswarar Temple) என்பது தமிழ்நாட்டில், காஞ்சிபுரம் மாவட்டம், ஸ்ரீபெரும்புதூரில் உள்ள சிவன் கோயிலாகும். இக்கோயில் காஞ்சீபுரம் மாவட்டத்தில் ஸ்ரீபெரும்புதூரில் பேருந்து நிலையத்துக்கு அருகில் அமைந்துள்ளது. இக்கோயிலுக்குச் செல்ல சென்னை தேசிய நெடுஞ்சாலையில் இருந்தும் பாதை உள்ளது. 
## தொன்மம்
இக்கோயில் குறித்து நிலவும் தொன்மத்தின்படி, சிவனினது ஆனந்த தாண்டவத்தின்போது அவரது ஆடைகள் நெகிழ்ந்ததாக் கண்டு பூத கணங்கள் சிரித்தன. இதனால் சினம் கொண்ட  உருத்ரன் கைலாயத்தை விட்டு அவற்றை அகலுமாறு ஆணைப் பிறப்பித்தார். தங்கள் தவறை உணர்ந்த பூதகணங்கள் பெருமாளை நோக்கி கடும் தவம் புரிந்தன. அவர்களின் முன் தோன்றிய பெருமாளிடம் தங்கள் தவறுக்கு பிராயச்சித்தத்தை வேண்டினர். அவரும் பூதகணங்கள் ஆதிஷேஷ தீர்த்தத்தில் நீராடி சிவபெருமானை வழிபடச் சொன்னார். இவ்வாறு பூசித்த பூதகணங்களுக்கு சிவன்  காட்சி கொடுத்து அவர்களின் தவறை மன்னின்னித்தார். சிவபெருமானிடம் பூதகணங்கள் தங்களுக்கு உதவிய பெருமாளுக்கு கோவில் கட்ட விருப்பம் தெரிவித்தன. அதற்கு சிவனும் அனுமதியளித்தார். கட்டுமானம் தடைப்பட அதற்கு பரிகாரமாக ஜெயபூத விநாயகர் ஆலயம் கட்டினார்கள். மகிழமரத்தடியில் சிவபெருமானுக்கு கோவில் கட்டினர் (பூதபுரீச்வரர் கோவில்). அதன் பின்னர் பெருமாளுக்கு கோவில் கட்டினர். பூதங்களால் உருவாக்கப் பட்டதால் இது பூதபுரி என்றுபம், பஞ்ச பூதங்கள் வழிபடுவதால் பூதூர் என்றும், ஊர் பெரியதாகையால் பெரும்பூதூர் என்றும், மங்களமாக இருக்க ஸ்ரீ சேர்த்து ஸ்ரீபெரும்புதூர் என்று பெயர்பெற்றது எனப்படுகிறது.

## அமைப்பு
இக்கோயிலானது ஊரின் கிழக்கில்  மேற்கு நுழைவாயிலைக் கொண்டுள்ளது. இக்கோயிலின் மூலவராக பூதபுரிசுவரரர் உள்ளார். இங்குள்ள இறைவி சௌந்திர நாயகி தனிக் கோயிலில் உள்ளார். இக்கோயில் வளாகத்தில் இராச கணபதி, வள்ளி தெய்வானை முருகர, அனுமான் ஆகியோருக்கு சிற்றாலயங்கள் உள்ளன. கோட்ட தெய்வங்களாக துர்கை, பிரம்மன், விஷ்ணு, தட்சிணாமூர்த்தி சண்டிகேஸ்வரர் ஆகியோர் உள்ளனர். கோயில் தலமரம் மகிழமரம், தீர்த்தம் பூதபுஷ்கரணி. இக்கோயில் மிகப்பழமையான கோயிலாகும் கோயில் சுவற்களில் பல கல்வெட்டுகள் உள்ளன. 
## விழாக்கள்
இக்கோயிலில் ஆண்டுதோறும் பங்குனி உத்தரத்தின்போது திருக்கல்யாண உற்சவமும் தேர்த் திருவிழாவும் நடக்கிறது.
## மேற்கோள்கள்

## வெளி இணைப்புகள்
*Bhutapureeswarar Temple
*Bhutapureeswarar Temple
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
1-புரோப்பைல் அயோடைடு

**1-புரோப்பைல் அயோடைடு** (*1-propyl iodide*) என்பது C3H7I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை என்-புரோப்பைல் அயோடைடு மற்றும் 1-அயோடோபுரோப்பேன் என்ற பெயர்களாலும் அழைக்கலாம். நிறமற்ற இச்சேர்மம் எளிதில் தீப்பிடித்து எரியக் கூடியதாகும். என்-புரோப்பைல் ஆல்ககாலுடன் அயோடின் மற்றும் பாசுபரசு சேர்த்து வினைபுரியச் செய்வதால் 1-புரோப்பைல் அயோடைடு உருவாகிறது.   
## மேற்கோள்கள்

பகுப்பு:அயோடோ ஆல்க்கேன்கள்
பகுப்பு:கரிம ஆலைடுகள்
கட்டப்பாவ காணோம்

**கட்டப்பாவ காணோம்** (*Kattappava Kanom*) 2017 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். மணி செயோன் இப்படத்தை எழுதி இயக்கி இருந்தார். சிபிராஜ், ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன் மற்றும் பலர் நடித்திருந்தனர். விண்டுசைம்ஸ் மீடியா என்டர்டைன்மெண்ஸ் தயாரிப்பில், சந்தோஷ் தயாநிதி இசையில் 17 மார்ச் 2017 ஆம் தேதி வெளியானது.

## நடிகர்கள்
சிபி, ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன், திருமுருகன், நலன் குமாரசாமி, சித்ரா லக்ஷ்மணன், தமிழ்ச்செல்வி, திண்டுக்கல் சரவணான், ஜெயக்குமார், டி. ரவி, மிமிகிரி சேது, சாந்தினி தமிழரசன்.

## கதைச்சுருக்கம்
ரவுடி வஞ்சரம் (மைம் கோபி) கட்டப்பா என்ற பெயர் கொண்ட மீன் ஒன்றை வளர்த்து வருகிறான். அந்த மீன் அவனுக்கு அதிர்ஷ்டத்தை தருவதாக நம்பினான். ஓர் இரவில், அந்த மீன் திருடப்பட்டு, பல நிகழ்வுகளைத் தாண்டி பாண்டியனின் (சிபி) வீட்டை அடைந்தது. பல தொழில்களில் பாண்டியன் தோல்வி அடைந்திருந்ததால், அவன் ஒரு துரதிஷ்டம் என்று அவனது தந்தை கருதினார். இந்த நிலையில், மீனாவை (ஐஸ்வர்யா ராஜேஷ்) காதல் செய்து, திருமணமும் செய்கிறான் பாண்டியன். புது வீட்டில் குடி போகும் அந்த ஜோடிக்கு கயல் என்ற சிறுமியுடன் நட்பு ஏற்படுகிறது. தாயை இழந்த சிறுமி கயலின் ஆசைகளை நிறைவேற்ற பாண்டியன் விரும்புகிறான். கட்டப்பா மீன் உண்மையில் அதிர்ஷ்டத்தை தரும் மீன் என்று பாண்டியனும், மீனாவும் கண்டு பிடிக்கிறார்கள். கட்டப்பாவை தேடி அலைகிறான் வஞ்சரம். பின்னர், கட்டப்பாவை யார் வைத்துக் கொண்டனர்? என்பது தான் மீதிக் கதையாகும்.

## ஒலிப்பதிவு
உமா தேவி, முத்தமிழ் ஆகியோரின் பாடல் வரிகளுக்கு சந்தோஷ் தயாநிதி இசை அமைத்திருந்தார். 3 பாடல்களை கொண்ட ஒலித்தொகுப்பு 21 அக்டோபர் 2016 அன்று வெளியானது.

## வரவேற்பு
17 மார்ச் 2017 அன்று வெளியான இந்தத் திரைப்படம் பெரும்பாலும் எதிர்மறையான விமர்சனங்களைப் பெற்றது.

## மேற்கோள்கள்

## வெளி-இணைப்புகள்
* https://www.imdb.com/title/tt6656784/

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:சிபிராஜ் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
மார்தா சேஸ்

**மார்தா கோவ்ஸ் சேஸ்** (நவம்பர் 30, 1927 - ஆகஸ்ட் 8, 2003) மார்தா சி. எப்ஸ்டீன் எனவும் அறியப்படுகின்றார். இவர் அமெரிக்காவைச் சேர்ந்த மரபியலாளர். 1952 இல் ஆல்பிரட் ஹெர்சே உடன் இணைந்து உயிரணுக்களின் மரபணுப்பொருள் புரதமல்ல, டி.என்.ஏ என்பதை நிரூபிக்க உதவினார்.

## ஆரம்ப வாழ்க்கை மற்றும் கல்லூரி கல்வி
சேஸ் 1927 ஆம் ஆண்டு கிளீவ்லேண்ட் ஓஹியோவில் பிறந்தார். இவரது சகோதரர் ரூத் சாஸ் (தற்போது ரூத் டாஸியல்) ஆவார். 1950 ஆம் ஆண்டு சேஸ் வூஸ்டர் கல்லூரியில் இளங்கலைப் பட்டம் பெற்றார். பின்பு 1959 இல் ஆராய்ச்சி உதவியாளராகப் பணி புரிந்தார். 1964 ஆம் ஆண்டு தென் கலிபோர்னியாப் பல்கலைக்கழகத்தில் நுண்ணுயிரியலில் முனைவர் பட்டம் பெற்றார்.  

## ஆராய்ச்சி மற்றும் வாழ்க்கை
1950 ஆம் ஆண்டு நுண்ணுயிரியலாளரும் மரபியலாளருமான ஆல்பிரட் ஹெர்சேயின் கோல்ட் ஸ்பிரிங் ஹார்பர் ஆய்வுக்கூடத்தில் ஆராய்ச்சி உதவியாளராகப் பணி புரிந்தார். 1952 ஆம் ஆண்டு ஹெர்சே-சேஸ் பரிசோதனையில் மரபணுத் தகவல்கள் புரதத்தினால் அல்ல டி.என்.ஏ வினால் பரவுகின்றன என்பதை உறுதிப்படுத்தினார். கதிரியக்க பாஸ்பரசு மூலம் பெயரிடப்பட்ட நியுக்கிளிக் அமிலம் அல்லது புரதம் ஏதாவது ஒன்று தயாரிக்கப்பட்டு பாக்டிரியாபேஜ் டி2 (பாக்டிரியாவைப் பாதிக்கும் வைரசு) எசுரிச்சியா கோலை பக்டிரியாவில் செலுத்தப்பட்டு கண்காணிக்கப்பட்டது. இப்பரிசோதனை முடிவில் நியுக்கிளிக் அமிலங்கள் பரவியதையடுத்து மரபணு தகவல்கள் டி.என்.ஏ வினால் பரவப்படுகின்றன என்பது உறுதிப்படுத்தப்பட்டது. ஹெர்சே-சேஸ் பரிசோதனையில் பாரம்பரியத் தகவல்கள் குறித்த சர்ச்சைகள் முடிவுக்கு வந்தன. ஹெர்சே 1969 இல் மருத்துவம் அல்லது [உடலியல்லுக்கான [நோபல் பரிசு|நோபல் பரிசை வென்றார். இப்பரிசுக்கு மார்தா சேஸ் பெயர் சேர்க்கப்படவில்லை.

1953 ஆம் ஆண்டு கோல்ட் ஸ்பிரிங் ஹார்பர் ஆய்வகத்தில் இருந்து விலகி டென்னசியில் ஓக் பிரிட்ஜ் தேசிய ஆய்வகத்தில் குஸ் டொரர்மேன் உடன் பணிபுரிந்தார். 1950 களில் அவர் பேஜ்குழு உயிரியியலாளர்களின் சந்திப்புக்களில் பங்கேற்க கொல்ட் ஸ்பிரிங் ஹார்பருக்கு ஆண்டுதோறும் திரும்பினார். 1959 இல் தெற்கு கலிபோர்னியா பல்கலைக்கழகத்தில் கியூசெப் பெர்டானின் ஆய்வுகூடத்தில் ஆய்வுகளில் ஈடுபட்டார்.  1964 இல் பெர்டானின் சுவீடனுக்கு குடிபெயர்ந்த பின் மார்கரட் லீப் உடன் தமது ஆய்வுகளை நிறைவு செய்தார்.

1950களின் பிற்பகுதியில் கலிபோர்னியாவில் சக விஞ்ஞானி ரிச்சர்ட் எப்ஸ்டின் என்பவரை மணமுடித்து மார்தா சி. எப்ஸ்டின் என்று பெயரை மாற்றினார். இத்தம்பதியினர் குறுகிய காலத்தில் விவாகரத்து பெற்றனர். 1960களில் தனிப்பட்ட காரணங்களால் தனது விஞ்ஞானப் பணிகளை முடித்துக் கொண்டார். பின்பு ஒஹியோ சென்று குடும்பத்தினருடன் வாழ்ந்தார். 2003 ஆம் ஆண்டு ஆகஸ்ட் 8 இல் நிமோனியாவால் பாதிக்கப்பட்டு இறந்தார்.
## இதழ்கள்
* Hershey, A. D. and Martha Chase. "Independent Functions of Viral Protein and Nucleic Acid in Growth of Bacteriophage." ''J. Gen. Physiol.'', 36 (1): 39-56, September 20, 1952, at Oregon State University website

## குறிப்புகள்


பகுப்பு:பெண் மரபியலாளர்கள்
பகுப்பு:அமெரிக்க மரபியலாளர்கள்
பகுப்பு:பெண் உயிர்வேதியியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க உயிர்வேதியியலாளர்கள்
பகுப்பு:2003 இறப்புகள்
பகுப்பு:1927 பிறப்புகள்
சந்தனப்பள்ளி

**சந்தனப்பள்ளி** (Santhanapalli) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்த ஊரானது சந்தனப்பள்ளி ஊராட்சிக்கு உட்பட்டது.

## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 317 கிலோமீட்டர் தொலைவிலும், கெலமங்கலத்தில் இருந்து 15கிலோமீட்டர் தொலைவில் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 1,433  வீடுகள் உள்ளன. கிராமத்தின் மொத்த மக்கள் தொகையானது 	6,545 ஆகும். இதில் ஆண்கள் எண்ணிக்கை  3,417, பெண்களின் எண்ணிக்கை 3,128 என உள்ளது. மக்களின் கல்வியறிவு விகிதமானது 51.9 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கனிகா கபூர்

**கனிகா கபூர்** (Kanika Kapoor)  1978 ஆகஸ்ட் 21 அன்று பிறந்துள்ள இந்தியப் பின்னணிப் பாடகர் ஆவார். அவரது வெற்றிகரமான பாடல் வாழ்க்கை மூலம் ஒரு முறை பிலிம்பேர் விருது பெற்றார். இலக்னோவில் கபூர் பிறந்து வளர்ந்தார், எப்போதும் பாடல்களைப் பாடுவதில் ஆர்வம் கொண்டவர், ஆனால் அவர் 1997 ஆம் ஆண்டு தொழிலதிபர் ராஜ் சந்தோக்கை திருமணம் செய்து கொண்டு இலண்டன் சென்றார், அங்கு அவர் மூன்று குழந்தைகளை பெற்றெடுத்தார்.

2012 ல் ராஜுவுடன் விவாகரத்து பெற்ற பிறகு, அவர் மீண்டும் மும்பை வந்து பாடகியாக மாறினார். ஒரு பாடகியாக, கபூரின் முதல் பாடல் "ஜுக்னி ஜி" (2012) என்ற இசை காணொளி ஒரு பெரிய வணிக வெற்றியாக மாறியது . 2014 ஆம் ஆண்டில் "ராகினி எம்.எம்.எஸ் 2" படத்திற்காக பேபி டால் என்ற பாடல் இந்தி பாடலை பாடியுள்ளார். அதன் வெளியீட்டில், "பேபி டால்" ரசிகர்களிடையே மிகுந்த வரவேற்பைப் பெற்று முதலிடம் பிடித்தது, கபூர் பரபரப்பான ஒரு பாராட்டைப் பெற்றார் மற்றும் அவரது பாடும் பாணியில் புகழ்பெற்றார், இதற்காக சிறந்த பின்னணி பாடகிக்கான பிலிம்பேர் விருது பெற்றார்.

கபூர் தொடர்ந்து இந்தி சினிமாவின் சிறந்த பாடல்களைப் பாடுவதற்கான பரவலான அங்கீகாரத்தையும் வெற்றியையும் பெற்றார், "ஹாப்பி நியூ இயர்" (2014), படத்தின் "லவ்லி" மற்றும் "காம்லீ" என்ற பாடல்கள் , "ராய்" (2015) படத்தில் "சிட்டியான் காலையான்", "ஏக் பெஹ்லி லீலா" படத்தில் "தேசி லுக்" (2015) போன்ற புகழ் பெற்ற பாடல்களை இவர் பாடியுள்ளார்.

## ஆரம்ப மற்றும் தனிப்பட்ட வாழ்க்கை
கபூர் உத்தரப் பிரதேச மாநிலத்தின் இலக்னோ நகரில் 1978 ஆகஸ்ட் 21 அன்று பிறந்துள்ளார். இவரின் தந்தை ராஜீவ் கபூர் ஒரு ஒரு தொழிலதிபர்  மற்றும் அவரது தாயார் சோனம் கபூர் ஒரு "பூட்டிக்" உரிமையாளர். இவர் உத்தரப் பிரதேசத்தின் இலக்னோவில் கத்ரி குடும்பத்தில் பிறந்துள்ளார். இலக்னோவில் அவர் இசை பயின்றார் தனது 12 வயதில், கபூர் , வாரனாசியைச் சேர்ந்த இசைக் கலைஞரான பண்டிட் கணேஷ் பிரசாத் மிஸ்ராவின்  பாடலின் கீழ் பாரம்பரிய இசையைப் படிக்கத் தொடங்கினார், மேலும் அவர் இந்தியா முழுவதும் நடத்திய பாரம்பரிய இசை நிகழ்ச்சிகளில் அவருடன் சேர்ந்து பாடி வந்தார்.  கபூர் தனது குழந்தை பருவத்தில் பல இசை போட்டிகளில் பங்கு பெற்றார். 15 வயதில், அனைத்திந்திய வானொலியின் இசைத்தொகுப்பாளராகவும், பாடகர் அனூப் ஜலோட்டா பஜனைகள்  நிகழ்ச்சியிலும் கலந்து கொண்டுள்ளார். லக்னோ, பாட்காண்டே மியூசிக் இன்ஸ்டிடியூட் மூலம் இவர் இளங்கலைப் பட்டம் மற்றும் இசையில் முதுகலைப் பட்டமும் பெற்றுள்ளார். பின்னர் அவர் தனது இசை வாழ்க்கையைத் தொடர மும்பை சென்றார்.

வெளிநாடு வாழ் தொழிலதிபரான ராஜ் சந்தோக்கை 1997இல் திருமணம் செய்து கொண்டு அவரது கணவருடன் இலண்டன் மாநகரம் சென்றார். அவருக்கு மூன்று குழந்தைகள் இருந்தனர். கபூர் 2012 ல் தனது கணவரைப் பிரிந்து, லக்னோ திரும்பி தனது பெற்றோருடன் இணைந்தார். இவர்கள் 2012இல் விவாகரத்துப் பெற்றனர்.

## தொழில்

2012 இல் கபூர் டாக்டர் ஜீயஸைக் கொண்ட "ஜூகினி ஜி" இசை கானொளியை வெளியிட்டார்  "ஜூகினி ஜி" 2012 ஆம் ஆண்டின் மிகப்பெரிய தனிப்பாடல்களில் ஒன்றாக ஆனது. மேலும், சிறந்த தனிப்பாடலுக்கான "கிளாசிக் பிரிட்" அமைப்பின் "ஆசியா டிவி மியூசிக் விருது" பெற்றது.

அதே ஆண்டில், "ஸ்லாம் த டூர்" என்ற தலைப்பில் சாருக் கான் மற்றும் தீபிகா படுகோண் ஆகியோருடன் வட அமெரிக்கா முழுவதும் சுற்றுப்பயணம் மேற்கொண்டார்.

## குறிப்புகள்

## வெளி இணைப்புகள்

*
*
*

பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:1978 பிறப்புகள்
டுமாஸ் கடற்கரை

**டுமாஸ் கடற்கரை** (*Dumas Beach*) என்பது அரபிக் கடலோரம் உள்ள ஒரு கடற்கரையாகும். இது குசராத் மாநிலத்தின் சூரத் நகரத்தின் தென்மேற்கில் 21 கிலோமீட்டர் (13 மைல்) தொலைவில் அமைந்துள்ளது. இது தென் குசராத்தின் ஒரு சுற்றுலா தலமாக உள்ளது. டுமாஸ் கடற்கரையானது, இந்தியாவில் அமானுசிய இடங்களாக கருதப்படும் இடங்களில், 35வது இடத்தை வகிக்கிறது.

## கவரும் அம்சங்கள்
டுமாஸ் கடற்கரைக்கு அருகில் தர்யா கணேசர் கோவில் உள்ளது. இங்கு உள்ள கடைகளில் பஜ்ஜி, பாவ் பாச்சி, சுட்ட இனிப்புச் சோளம் போன்ற இந்திய தின்பண்டங்களுடன், சீன உணவுகள் விற்பனை செய்யப்படுகின்றன. சைவ உணவை விரும்புபவர்களுக்கும் சீன, இந்திய உணவுகள் இங்கு கிடைக்கின்றன. மொராஜி தேசாய் சாலை சந்திப்பில் கழிப்பறை வசதிகள் உள்ளன. அண்மையில் இந்தியப் பிரதமரான நரேந்திர மோதியால் "மொராரி தேசாய்" பெயரிலான சூரத் சர்வதேச விமான நிலையம் திறந்து வைக்கப்பட்டது. சூரத்தின் வரலாற்று சிறப்புமிக்க இடங்களை இங்கிருந்து  விரைவில் கண்டுவர இயலும்.

## கடற்கரையின் வினோதங்கள்
இந்த கடற்கரை மணலில் இரும்புத் தாது அதிகமாக உள்ளதால் கடற்கரை மணலும், கரைக்கு அருகில் உள்ள கடல் நீரும் கருப்பு நிறம் கொண்டதாக காட்சியளிக்கின்றன. இந்த கடற்கரையில் இரவு நேரத்தில் பேய்கள் நடமாடுவதாகவும், விநோதமான குரல்கள் கேட்பதாகவும், இரவில் கடற்கரைக்குவரும் மனிதர்கள் மாயமாகிவிடுவதாகவும் பெரும்பாலான மக்கள் நம்புகின்றனர். இந்தக் கடற்கரையானது ஒரு காலத்தில் இடுகாடாக இருந்ததாக கருதப்படுகிறது.

## மேற்கோள்கள்

பகுப்பு:சூரத் மாவட்டம்
பகுப்பு:இந்தியக் கடற்கரைகள்
1-புரோப்பைல் குளோரைடு

**1-புரோப்பைல் குளோரைடு** (*1-propyl chloride*) என்பது C3H7Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை என்-புரோப்பைல் குளோரைடு மற்றும் 1-குளோரோபுரோப்பேன் என்ற பெயர்களாலும் அழைக்கலாம். நிறமற்ற இச்சேர்மம் எளிதில் தீப்பிடித்து எரியக் கூடியதாகும். துத்தநாகக் குளோரைடு வினையூக்கி முன்னிலையில் என்-புரோப்பைல் ஆல்ககாலுடன் பாசுபரசு டிரை குளோரைடைச் சேர்த்து வினைபுரியச் செய்வதால் 1-புரோப்பைல் குளோரைடு உருவாகிறது .
## மேற்கோள்கள்

பகுப்பு:குளோரோ ஆல்க்கேன்கள்
பகுப்பு:கரிம ஆலைடுகள்
பாணாசூரன்

**பாணாசூரன்** (**Bana** or **Banasura**),  பாகவத புராணம் கூறும் ஒரு கதை மாந்தர் ஆவார்.
வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகன் பாணாசூரன் ஆவான். பாணாசூரன் ஆயிரம் கைகள் கொண்டவன். எவரால் கொல்லப்படாத சிரஞ்சீவி வரம் பெற்றவர்.  பாணாசூரன், கிருஷ்ணாவதராத்தின் போது, கிருஷ்ணரால் வெல்லப்பட்டவர். பானாசூரன் பண்டைய பரத கண்டத்தின் தற்கால மத்திய அசாம் பகுதிகளை,  சோனிதபுரத்தை தலைமையிடமாகக் கொண்டு ஆண்டவர். புராணங்களில் பாணாசூரன் அசுர குல மன்னராக கூறுகிறது. இவரின் மகள் உஷா, கிருஷ்ணரின் பேரன் அனிருத்தனை கனவில் கண்டு, நேரில் மணந்தவர்.

## கதை

பாணாசூரன், அசுரரான மகாபலி சக்கரவர்த்தியின் மகன் ஆவார். பெரும் வல்லமையும், சிவபக்தரான பாணாசூரன், தேவதச்சனான விஸ்வகர்மாவால் நிறுவப்பட்ட சிவபெருமானின் ரசலிங்கத்தை வழிபாடு செய்வர். தேவர்களையும் ஆட்டுவிக்கும் வலுமிக்க இந்த அசுர மன்னர் பெரும்  இராச்சியத்தை ஆண்டவர். சிவ தாண்டவத்தின் போது,  தனது ஆயிரம் கைகளால் மிருதங்கத்தை இசைத்து வரம் பெற்றவர். இவர் சிவ கணங்களில் ஒருவரானர்.

பாணாசூரனின் மகள் **[[உஷா (பாகவத புராணம்)|உஷா]]** ஆவார். உஷா தன் கனவில் தோன்றிய கிருஷ்ணரின் அழகிய பேரனான அனிருத்திரனை, மாயமந்திரத்தால், துவாரகையிலிருந்து, தன் ஊருக்கு வரவழைத்துக் கொள்கிறாள். தன் பேரனை காணாத கிருஷ்ணர், பின்னர் நடந்தவற்றை அறிந்து, பானாசூரனிடம் தன் பேரனை விடுவிக்கக் கோரினார். அதனை மறுத்த பானாசூரனிடம் போரிட்டு,  அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார். சிவபெருமான் வேண்டுதலால்,  பானாசூரனை கிருஷ்ணர் மன்னித்து விடுகிறார். பின்னர் பானாசூரனின் மகள் **[[உஷா (பாகவத புராணம்)|உஷா]]** - அனிருத்தன் திருமணம் நடைபெறுகிறது. 
## இதனையும் காண்க
* உஷா
* அனிருத்தன்
## மேற்கோள்கள்

## உசாத்துணை
**Dictionary of Hindu Lore and Legend* () by Anna Dhallapiccola
* Acharya Chandra Shekhar Shastri: Puranon ki Anmol Kahanian, 2006 

பகுப்பு:பாகவத புராண மாந்தர்
பகுப்பு:அசுரர்
பென்டாகுளோரோயீத்தேன்

**பென்டாகுளோரோயீத்தேன்** (*Pentachloroethane*) என்பது C2HCl5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளோரின், கார்பன், ஐதரசன் ஆகிய சேர்மங்கள் சேர்ந்து இச்சேர்மம் உருவாகிறது. இது எளிதில் தீப்பிடிக்காத ஆனால் நச்சுத்தன்மை மிகுந்த ஒரு வேதிப்பொருளாகும். எண்ணெய், கிரீசு எனப்படும் உயவு எண்ணெய் ஆகியனவற்றை கரைக்கவும் உலோகத் தூய்மையாக்கலில் கரைப்பானாகவும், மாசுக்களிலிருந்து நிலக்கரியைப் பிரித்தெடுக்கவும் பென்டாகுளோரோயீத்தேன் பயன்படுத்தப்படுகிறது. 

## மேற்கோள்கள்

## புற இணைப்புகள்
*CDC - NIOSH Pocket Guide to Chemical Hazards

பகுப்பு:குளோரோ ஆல்க்கேன்கள்
மிஹ்ராப்

[thumb|சுல்தான் இப்ராகிம் பள்ளிவாசலிலுள்ள ([கிரேக்கம் (நாடு)|கிரேக்கம்) மிஹ்ராப்  ]]
thumb|நியூயார்க்கு நகரில் அமைந்துள்ள பெருநகர கலை அருங்காட்சியக்த்தில் வைக்கப்பட்டுள்ள ஒரு மிஹ்ராப்

**மிஹ்ராப்** (*Mihrab*) அல்லது திசை மாடங்கள் என்பது கிப்லாவைக் குறிப்பதற்காக பள்ளிவாசல் சுவரில் கட்டப்பட்டிருக்கும் ஒரு அமைப்பாகும். இது முஸ்லிம்கள் தொழும் திசையான மக்காவிலுள்ள கஃபாவை நோக்கியதாக அமைந்திருக்கும்.  

மிஹ்ராப் என்பதை மிம்பர் உடன் குழப்பிக்கொள்ள வேண்டாம். மிம்பரானது இமாம் (தொழுகை நடத்துபவர்) பிரசங்கம் செய்வதற்காக கட்டப்பட்டிருக்கும். மிஹ்ராப் மிம்பருக்கு இடது பக்கத்தில் அமைந்திருக்கும்.

## படங்கள்

## மேற்கோள்கள்

பகுப்பு:இசுலாமியக் கட்டிடக்கலை
பகுப்பு:கட்டிடக்கலைக் கூறுகள்
நம்மின பந்து (1960 தெலுங்குத் திரைப்படம்)

**நம்மின பந்து** (***Nammina Bantu***) அதுர்த்தி சுப்பாராவ் இயக்கத்தில், 1960 ஆண்டு வெளிவந்த இந்தியத் தெலுங்குத் திரைப்படமாகும். அக்கினேனி நாகேஸ்வர ராவ், சாவித்ரி மற்றும் பலர் நடித்துள்ளனர். யர்லகட்ட வெங்கண்ணா சௌத்திரி தயாரிப்பில், எஸ். ராஜேஸ்வர ராவ் மற்றும் மாஸ்டர் வேணு இசை அமைப்பில், 7 ஜனவரி 1960 ஆம் தேதி வெளிவந்தது. இப்படம் தமிழில் *பாட்டாளியின் வெற்றி* என்ற பெயரில் மறுஆக்கம் செய்யப்பட்டது. சிறந்த தெலுங்கு படத்திற்கான தேசிய விருதை இப்படம் பெற்றது குறிப்பிடத்தக்கது.

## நடிகர்கள்
அக்கினேனி நாகேஸ்வர ராவ், சாவித்ரி, எஸ். வி. ரங்கா ராவ், கும்மடி, ரேலங்கி, சடலவட, ஹேமலதா, கிரிஜா, இ. வி. சரோஜா.

## கதைச்சுருக்கம்
எஜமானர் புஜங்கராவ் (கும்மடி), மாந்தோப்பில் நன்கு சாகுபடி செய்தால் விளைநிலம் தருவதாக வாக்களித்து சந்திரைய்யாவை (எஸ்.வி.ரங்காராவ்) வேலைக்கு அமர்த்துகிறார். வேலை முடிந்த உடன், விளைநிலத்திற்கு பதிலாக தரிசு நிலம் ஒன்றை தருகிறார் புஜங்கராவ். மாட்டுவண்டி போட்டியில், புஜங்கராவ்வின் மாடுகளை ஒட்டிய பிரசாத்தை (அக்கினேனி நாகேஸ்வர ராவ்) வெல்கிறாள்  சந்திரைய்யாவின் மகள் லட்சுமி (சாவித்ரி). அந்த போட்டியில் வென்ற பணத்தை வைத்து கிணறு வெட்டுகிறார்கள். அது பிடிக்காத புஜங்கராவ், போட்டியில் வென்ற இரு மாடுகளுக்கும் (ராமுடு மற்றும் லட்சுமணடு) நஞ்சு வைக்க பிரசாத்தை ஏவுகிறார். நஞ்சு வைக்கும் வேலையை செய்ய மறுத்து, சந்திரைய்யாவுடன் இணைந்து, தரிசு நிலத்தில் உதவுகிறான் பிரசாத். புஜங்கராவ்வின் மகளும் உறவினர்களும் சந்திரைய்யாவிற்கு துணையாக நின்றனர். ஆனாலும் சந்திரைய்யாவை வீழ்த்த பல திட்டங்கள் வகுத்தார் புஜங்கராவ். இறுதியில், புஜங்கராவ்விற்கு வெற்றி கிட்டியதா என்பதே மீதிக் கதையாகும்.

## ஒலிப்பதிவு
எஸ். ராஜேஸ்வர ராவ் மற்றும் மாஸ்டர் வேணு இசை அமைத்தனர். கோசராஜு பாடல் வரிகளை எழுதினார்.

## விருதுகள்
* 1959: சிறந்த தெலுங்கு படத்திற்கான குடியரசு தலைவரின் வெள்ளிப் பதக்கம்.

## மேற்கோள்கள்

## வெளி-இணைப்புகள்
* https://www.imdb.com/title/tt0261095/
* https://www.youtube.com/watch?v=xmuW3GIsn2A

பகுப்பு:1960 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்